Mgr. Ján Kuciak, PhD. (* 17. máj 1990, Štiavnik, ČSFR† 21. február 2018, Veľká Mača, Slovensko) bol slovenský investigatívny reportér, novinár a externý univerzitný pedagóg na Katedre žurnalistiky Filozofickej fakulty Univerzity Konštantína Filozofa v Nitre. V stredu 21. februára 2018 bol spolu so svojou snúbenicou Martinou Kušnírovou zavraždený Miroslavom Marčekom, pričom najpravdepodobnejším motívom vraždy bola jeho investigatívna žurnalistická práca, čo potvrdil v septembri 2018 dozorujúci prokurátor.